เรื่องร้องเรียน: 1.อยากให้พิจารณาสร้างสะพานลอย เนื่องจากรถที่วิ่งผ่านตรงแถวนี้ค่อนข้างวิ่งเร็วมาก  มีคนข้ามพอสมควร ทั้งที่มีทางม้าลายแต่รถก็ไม่หยุดให้ค้ะ
การดำเนินการของเจ้าหน้าที่: กลุ่มงานวางแผนและออกแบบ 2ได้ตรวจสอบและพิจารณาแล้ว บริเวณดังกล่าวมีลักษณะของขนาดพื้นที่ไม่ได้ ตามเกณฑ์มาตรฐานของการจัดทำสะพานลอยคนเดินข้าม ซึ่งในการพิจราณาโดยสังเขป เช่น บริเวณทางเท้าต้องไม่น้อยกว่า 4.00 เมตร และความกว้างของถนนไม่ต่ำกว่า 14.00 เมตรเป็นต้นครับ และ บริเวณพื้นที่ดังกล่าวมีทางข้าม(ม้าลาย) พร้อมสัญญาณไฟกะพริบเตือนทางข้ามเรียบร้อยครับ
ความเห็นของผู้แจ้ง: ควรหาทางแก้ไข ก่อนจะมีคนเจ็บมากกว่านี้ เช่นขอที่จากไปรษณีย์ไทยเพื่อทำสะพานลอย คนข้ามเยอะนะคะ จะให้เสี่ยงแบบนี้ไปอีกนานแค่ไหน เราข้ามทุกวัน รถจอดให้บ้าง แต่ส่วนใหญ่มีรถที่เห็นแก่ตัวพุ่งมาจนเกือบชนบ่อยๆ ไม่งั้นเราไม่มายื่นเรื่อง รบกวนหาทางแก้ไขหน่อยค่ะ ไม่ใช่ตอบว่าทำไม่ได้แล้วจบ ม้าลายที่มี ถามว่าดีมั้ย ตอบว่าดีค่ะ แต่ปัญหาคือรถไม่หยุดไม่ชะลอ ไม่สน ไฟก็มีแต่มันมองยาก ขอคว่มเห็นใจนะคะ เรายอมลำบากเพื่อขึ้นสะพานลอย ดีกว่าเสี่ยงบนถนน ลองถามชาวบ้านในระแวกนี้ดูค่ะ ทุกคนอยากได้ความปลอดภัยมากกว่านี้
พื้นที่: แขวงสวนหลวง เขตสวนหลวง กรุงเทพมหานคร